####  ROMANIA

**JUDETUL IASI**

**MUNICIPIUL PASCANI**

**CONSILIUL LOCAL**

# **P R O C E S V E R B A L**

**Încheiat, astazi 21 octombrie 2016, în şedinţa de indata**

**a Consiliului Local al municipiului Paşcani, care are loc în sala de şedinţe a Primariei municipiului Paşcani, judeţul Iaşi**

 Ora 11,00

 Doamna Jitaru Irina, secretarul municipiului Pascani, în conformitate cu prevederile Legii 215/2001, privind administraţia publica, republicata, cu modificarile şi completarile ulterioare şi a Regulamentului de organizare şi funcţionare a Consiliului Local, deschide lucrarile sedinţei de indata, convocata in conformitate cu art. 39, alin. (4) din Legea 215/2001, a administratiei publice locale, republicata, cu modificarile si completarile ulterioare, aratand ca este legal constituita, motivat de faptul ca din cei 19 consilieri locali in functie, sunt prezenţi 18 consilieri. Lipseste motivat domnul consilier Prodan Ionut-Mihai care nu este in localitate.

Participa la şedinţa Consiliului Local al municipiului Paşcani:

|  |  |
| --- | --- |
| Domnul Pantazi Dumitru | Primarul municipiului Paşcani |
| Doamna Nedelcu Gabriela | Viceprimarul municipiului Paşcani |
| Sefi de servicii, directori ai societatilor/institutiilor publice din subordinea Consiliului Local |  |
| Personal din cadrul aparatului de specialitate al Primarului |  |
| Mass-media |  |

 si doi cetateni.

**Doamna Jitaru Irina**, secretarul municipiului Pascani, da cuvantul presedintelui de sedinta.

**Domnul Haldan Vasile,** presedinte de sedinta**,** precizeaza ca prin Dispozitia Primarului nr. 2138/21.10.2016 a fost convocat Consiliul Local al municipiului Pascani in sedinta de indata in data de 21.10.2016, ora 11,00, cu urmatoarea ordine de zi:

**1. PROIECT DE HOTARARE privind aprobarea achizitionarii serviciilor unui expert topo autorizat pentru a fi desemnat expert parte in cauza civila nr. 340/45/2010 aflat pe rolul Curtii de Apel Suceava – Sectia Contencios Administrativ si Fiscal**

 *Initiatorul proiectului de hotarare- Primarul municipiului Pascani*

**2. PROIECT DE HOTARARE privind mandatarea Primarului Municipiului Pascani ing. Dumitru Pantazi pentru a reprezenta interesele Consiliului local al Municipiului Pascani in dosarul Civil nr. 3347/866/2016, aflat pe rolul Judecatoriei Pascani**

 *Initiatorul proiectului de hotarare- Primarul municipiului Pascani*

**3. PROIECT DE HOTARARE privind aprobarea participarii Municipiului Pașcani la** **PROGRAMUL OPERAŢIONAL CAPITAL UMAN , Axa prioritară 5 - Dezvoltare locală plasată sub responsabilitatea comunității, Obiectivul tematic 9: Promovarea incluziunii sociale, combaterea sărăciei și a oricărei forme de discriminare, Prioritatea de investiții 9.vi: Dezvoltare locală  plasată  sub responsabilitatea comunităţii, Obiectivul specific 5.1: Reducerea numărului de persoane aflate în risc de sărăcie și excluziune socială din comunitățile marginalizate (roma și non-roma) din orașe cu peste 20.000 locuitori, cu accent pe cele cu populație aparținând minorității roma, prin implementarea de măsuri/ operațiuni integrate în contextul mecanismului de DLRC cu proiectul “Măsuri dedicate incluziunii sociale și reducerii sărăciei populației defavorizate din Municipiul Pașcani”**

 *Initiatorul proiectului de hotarare - Primarul municipiului Pascani*

 Intreaba daca sunt discutii cu privire la ordinea de zi.

**Domnul Pintilie Marius-Nicolae**, consilier local, intreaba daca poate sa spuna cineva daca toate proiectele de hotarare sunt motiv de urgenta sau numai o parte din ele.

**Domnul Pantazi Dumitru**, primarul municipiului Pascani, precizeaza ca la primul proiect de hotarare trebuie sa se transmita pana pe 26.10.2016 numele expertului topo – expert parte, care va fi desemnat prin procedura achizitiei publice. Al doilea proiect de hotarare are legatura cu mandatarea sa sau a altcuiva, care sa reprezinte interesele Consiliului Local intr-un dosar aflat pe rolul Judecatoriei Pascani. Pentru proiectul cu numarul trei de pe ordinea de zi, precizeaza ca ghidul de finantare a aparut la inceputul lunii octombrie, iar 14 noiembrie e termenul de depunere a cererii de finantare.

 **Domnul Haldan Vasile,** presedinte de sedinta, supune la vot ordinea de zi:

**Pentru = 17**

**Impotriva = -**

**Abtineri = 1**

**Domnul Haldan Vasile,** presedinte de sedinta, precizeaza ca ordinea de zi a fost aprobata si propune trecerea la primul punct de pe ordinea de zi:

**1. PROIECT DE HOTARARE privind aprobarea achizitionarii serviciilor unui expert topo autorizat pentru a fi desemnat expert parte in cauza civila nr. 340/45/2010 aflat pe rolul Curtii de Apel Suceava – Sectia Contencios Administrativ si Fiscal**

 *Initiatorul proiectului de hotarare- Primarul municipiului Pascani*

**Domnul Haldan Vasile,** presedinte de sedinta, solicita daca sunt intrebari in legatura cu acest proiect de hotarare.

**Domnul Conache Eduard-Catalin**, consilier local, intreaba care este obiectul dosarului in discutie.

**Domnul Apostol Paul-Iulian**, consilier juridic in cadrul Compartimentului Juridic si Contencios, precizeaza ca este vorba de terenul in suprafata de 118 mp detinut conform unui contract de concesiune de catre SC Interdentis SRL Pascani, discutiile fiind vizavi de suprafata reala detinuta.

**Domnul Conache Eduard-Catalin**, consilier local, intreaba care este actul contestat.

**Domnul Apostol Paul-Iulian**, consilier juridic in cadrul Compartimentului Juridic si Contencios, precizeaza ca este vorba despre contractul de concesiune.

**Domnul Conache Eduard-Catalin**, consilier local, precizeaza ca un contract de concesiune nu poate face obiectul unei contestatii fiscale.

**Domnul Apostol Paul-Iulian**, consilier juridic in cadrul Compartimentului Juridic si Contencios, precizeaza ca sunt mai multe decizii de impunere contestate in cadrul acestui dosar, decizii care vin in urma calcularii impozitelor care trebuiau platite.

**Domnul Conache Eduard-Catalin**, consilier local, precizeaza ca probabil sunt discutii in legatura cu suprafata de teren.

**Domnul Apostol Paul-Iulian**, consilier juridic in cadrul Compartimentului Juridic si Contencios, confirma.

**Domnul Haldan Vasile,** presedinte de sedinta, da cuvantul domnului Pintilie Marius-Nicolae, consilier local.

**Domnul Pintilie Marius-Nicolae**, consilier local, precizeaza ca nu-si aduce aminte cate astfel de expertize au fost si au fost supuse spre aprobare Consiliului Local.

**Domnul Apostol Paul-Iulian**, consilier juridic in cadrul Compartimentului Juridic si Contencios, precizeaza ca nu se aproba nicio expertiza.

**Domnul Pintilie Marius-Nicolae**, consilier local, precizeaza ca este vorba despre achizitionare serviciilor unui expert parte.

**Domnul Apostol Paul-Iulian**, consilier juridic in cadrul Compartimentului Juridic si Contencios, precizeaza ca este vorba despre un expert parte care sa asiste si sa reprezinte interesele UAT-ului.

**Domnul Pintilie Marius-Nicolae**, consilier local, precizeaza ca probabil primaria mai are pe rol astfel de procese. Au mai fost solicitari de desemnare a unui astfel de expert parte?

**Domnul Pantazi Dumitru,** primarul municipiului Pascani, precizeaza ca e prima data cand instanta pune in vedere desemnarea unui expert parte.

**Domnul Conache Eduard-Catalin**, consilier local, intreaba daca instanta a pus in vedere acest lucru, precizand ca ea poate solicita desemnarea unui expert judiciar.

**Domnul Toma Codrin**, consilier local, precizeaza ca a solicitat Interdentis un expert parte si, pentru egalitate de aparare, s-a pus in vedere sa se precizeze daca se desemneaza un expert parte si de catre Municipiul Pascani.

**Domnul Haldan Vasile,** presedinte de sedinta, solicita daca mai sunt intrebari in legatura cu acest proiect de hotarare. Daca nu, supune la vot proiectul de hotarare in forma prezentata:

**Pentru = 18**

**Impotriva = -**

**Abtineri = -**

**Domnul Haldan Vasile,** presedinte de sedinta, precizeaza ca hotararea a fost adoptat si solicita trecerea la punctul urmator de pe ordinea de zi:

**2. PROIECT DE HOTARARE privind mandatarea Primarului Municipiului Pascani ing. Dumitru Pantazi pentru a reprezenta interesele Consiliului local al Municipiului Pascani in dosarul Civil nr. 3347/866/2016, aflat pe rolul Judecatoriei Pascani**

 *Initiatorul proiectului de hotarare- Primarul municipiului Pascani*

**Domnul Haldan Vasile,** presedinte de sedinta, solicita daca sunt intrebari in legatura cu acest proiect de hotarare.

**Domnul Conache Eduard-Catalin**, consilier local, precizeaza ca a observat ca obiectul dosarului sunt pretentii. Intrebare: Ce anume pretinde Apavital de la municipiul Pascani?

**Domnul Apostol Paul-Iulian**, consilier juridic in cadrul Compartimentului Juridic si Contencios, precizeaza ca sunt cheltuieli de judecata efectuate in alte doua dosare.

**Domnul Conache Eduard-Catalin**, consilier local, precizeaza ca avand in vedere ca aceasta cerere a fost comunicata in data de 22 septembrie, iar in termen de 25 de zile era obligatoriu a se face intampinare, il intreaba pe dl. primar, ca reprezentant al UAT, daca s-a facut intampinare in acest dosar.

**Domnul Apostol Paul-Iulian**, consilier juridic in cadrul Compartimentului Juridic si Contencios, mentioneaza ca se vor face precizari scrise.

**Domnul Conache Eduard-Catalin**, consilier local, intreaba daca s-a facut intampinare in termenul de 25 de zile, in conditiile in care se stie foarte bine ca acest termen e de decadere de a propune probe si a formula exceptii.

**Domnul Apostol Paul-Iulian**, consilier juridic in cadrul Compartimentului Juridic si Contencios, mentioneaza ca nu sunt alte probe de popus si nu se poate cere decat diminuarea acestei sume.

**Domnul Conache Eduard-Catalin**, consilier local, mentioneaza ca solicitarea de diminuare a sumei presupune o cerere reconventionala, care se formuleaza in acelasi termen.

**Domnul Pintilie Marius-Nicolae**, consilier local, precizeaza ca s-a depasit termenul de 25 de zile de la data comunicarii cererii de chemare in judecata.

**Domnul Toma Codrin**, consilier local, precizeaza ca nu se mai pot propune probe, intrucat a trecut termenul de 25 de zile de la comunicare, si nici nu se poate solicita diminuarea sumei, fiindca nu va fi acceptata.

**Domnul Apostol Paul-Iulian**, consilier juridic in cadrul Compartimentului Juridic si Contencios, mentioneaza ca poate solicita diminuarea sumei reprezentand cheltuieli de judecata, avand in vedere ca nu contesta nicun document de al lor.

**Domnul Toma Codrin**, consilier local, precizeaza ca daca se solicita diminuarea sumei inseamna ca se contesta o suma de bani. E logica elementara juridica: se cere o suma mai mica, inseamna ca se contesta suma mai mare. Daca nu s-a depus aceasta cerere in termen de 25 de zile…

**Domnul Pintilie Marius-Nicolae**, consilier local, intreaba unde a stat aceasta hartie timp de 25 de zile.

**Domnul Conache Eduard-Catalin**, consilier local, mentioneaza ca are o singura precizare de facut: singura solutie este de a formula intampinare si reconventionala, in sensul celor precizate de consilierul juridic, de catre Consiliul Local, separat fata de dl. primar, care reprezinta UAT-ul. Se va face o cerere de repunere in termen, pentru ca nu a fost comunicata aceasta cerere de chemare in judecata Consiliului Local, astazi au luat cunostinta de ea.

**Domnul Haldan Vasile,** presedinte de sedinta, precizeaza ca prin proiectul de hotarare se mandateaza primarul sa reprezinte Consiliul Local.

**Domnul Toma Codrin**, consilier local, precizeaza ca cererea de chemare in judecata vizeaza doua parti: UAT Pascani si Consiliul Local. Intreaba daca Consiliul Local a primit ceva. Considera ca azi a flat despre ea si in termen de 25 de zile trebuie facuta cererea.

*Se vorbeste concomitent*.

**Domnul Riznic Andrei-Marius**, consilier local precizeaza ca este o problema ca nu se comunica aceste lucruri.

**Domnul Toma Codrin**, consilier local, precizeaza ca asa cum li se comunica adrese de x, y, z, banuieste ca si aceasta era importanta, suma solicitata fiind de 49.000 lei.

*Se vorbeste concomitent.*

**Domnul Conache Eduard-Catalin**, consilier local, intreaba ce suma vizeaza cererea reconventionala.

**Domnul Apostol Paul-Iulian**, consilier juridic in cadrul Compartimentului Juridic si Contencios, mentioneaza ca e vorba de cat mai putin posibil.

**Domnul Conache Eduard-Catalin**, consilier local, precizeaza ca daca se va adresa instantei de judecata trebuie precizata suma solicitata.

**Domnul Apostol Paul-Iulian**, consilier juridic in cadrul Compartimentului Juridic si Contencios, mentioneaza ca nu a facut o analiza.

**Domnul Toma Codrin**, consilier local, precizeaza ca se spune negru pe alb, ca la clasa a II-a, ce trebuie sa faca. Il intreaba pe domnul Apostol daca a facut ceva. Concluzioneaza ca nu a facut nimic. Considera ca nu trebuie luat la misto, ca nu-i momentul sa fie luat la misto. Daca timp de 25 de zile nu s-a facut nimic, isi permite sa vorbeasca astfel.

**Domnul Olariu Costel-Sorin**, consilier local, precizeaza ca aici e vorba de incompetenta.

**Domnul Conache Eduard-Catalin**, consilier local, intreaba ce suma de bani ar trebui scazuta din 47.000 lei, daca se face cerere reconventionala. Intreaba ce se va solicita.

**Domnul Apostol Paul-Iulian**, consilier juridic in cadrul Compartimentului Juridic si Contencios, mentioneaza ca se va solicita in principal respingere, cu diminuarea acestor cheltuieli.

**Domnul Conache Eduard-Catalin**, consilier local, precizeaza ca sunt doua chestii diferite: respingerea inseamna intampinare, iar cererea reconventionala trebuie taxata.

**Domnul Apostol Paul-Iulian**, consilier juridic in cadrul Compartimentului Juridic si Contencios, mentioneaza ca dl. Conache are mai multa experienta ca el.

**Domnul Conache Eduard-Catalin**, consilier local, precizeaza ca nu a spus asta. Intreaba ce va scrie in intampinare. A vorbit de diminuare, suma de 49.000 lei sa fie mai mica. Intreaba cu cat, pentru ca diferenta trebuie taxata. Ce reprezinta acesta diferenta?

**Domnul Pintilie Marius-Nicolae**, consilier local, precizeaza ca aceste documente s-au gasit ieri intr-un sertar si s-a venit cu aceasta sedinta de indata. Cineva si- a dat seama ca-i tarziu si nu e pregatit.

**Domnul Pantazi Dumitru**, consilier local, precizeaza ca a fost repartizata in termen.

**Domnul Pintilie Marius-Nicolae**, consilier local, intreaba pe dl. primar ce sa faca ei, cand el este seful primariei.

**Domnul Pantazi Dumitru**, consilier local, precizeaza ca acest compartiment juridic e in subordinea secretarului.

**Domnul Toma Codrin**, consilier local, precizeaza ca daca se lectureaza actiunea celor de la Apavital e foarte detaliata, existand o insiruire de facturi in anumite dosare bine precizate. Daca se doreste diminuarea acestei sume trebuie analizate aceste dosare si vazut din ce cauze s-au pierdut. Daca s-a judecat dosarul pe probe si s-a pierdut, nu se poate cere diminuarea sumei.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca a studiat cele doua dosar care s-au desfasurat in anul 2015, fata de Consiliul Local a fost anulata actiunea pentru ca nu avea reprezentant si in celalalt dosar actiunea a fost repinsa pentru lipsa de interes.

**Domnul Toma Codrin**, consilier local, intreaba de ce nu sunt prevazute aceste aspecte in raportul de specialitate.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca a luat sentintele depuse de Apavital si s-a uitat in ele. Asta a concluzionat dupa ce le-a studiat. Avocatii nu s-au prezentat la termene pentru aparare, avocatii Apavital, si avand in vedere ce spune Curtea Constitutionala, Curtea Europeana si jurisprudenta, pentru apararile din dosar care sunt minime( instanta a invocat din oficiu, apoi au preluat ce a zis prima instanta) nu crede ca se justifica suma de 47.000 lei.

**Domnul Toma Codrin**, consilier local, intreaba daca s-a facut in scris aceasta expunere in termen de 25 de zile.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca nu a facut in scris in termen de 25 de zile.

**Domnul Toma Codrin**, consilier local, multumeste frumos pentru raspuns si precizeaza ca instanta nu va acorda nimic daca nu s-a raspuns in termen.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca in termen de 25 de zile trebuie depusa intampinare.

**Domnul Toma Codrin**, consilier local, intreaba daca s-a depus intampinare.

**Doamna Sandu Petronela-Alina,** consilier juridic in cadrul Compartimentului Juridic si Contencios, intreaba daca o lasa sa termine.

**Domnul Toma Codrin**, consilier local, intreaba de sa vorbeasca, ca sa umple timpul mort, probabil. Mentioneaza ca, simplu, trebuia sa depuna intampinare in termen de 25 de zile.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca daca nu depune intampinare in termen de 25 de zile, va fi decazuta din dreptul de a propune probe, ori in aceasta cauza nu are a depune probe.

**Domnul Toma Codrin**, consilier local, precizeaza ca doamna este intr-o eroare grava.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca ii pare rau ca spun asta. Nu face decat sa solicite reducerea cheltuielilor in baza jurisprudentei, in baza a ce spune Curtea Constitutionala si Curtea europeana, iar instanta va aprecia.

**Domnul Toma Codrin**, consilier local, precizeaza ca nu vrea seminar de drept.

**Domnul Pintilie Marius-Nicolae**, consilier local, intreaba cine era reprezentantul UAT-lui in procesele pierdute.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca in conformitate cu dipozitiile Legii nr. 215/2001, primarul reprezinta in justitie UAT-ul.

**Domnul Pintilie Marius-Nicolae**, consilier local, intreaba ca aparator cine reprezenta.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca au fost colegii sai de birou, intr-un dosar a fost Cojocaru Lucian, iar in celalt dosar Apostol Paul.

**Domnul Haldan Vasile,** presedinte de sedinta, precizeaza ca pe el un singur lucru il intereseaza …

**Domnul Apostol Paul-Iulian**, consilier juridic in cadrul Compartimentului Juridic si Contencios, mentioneaza ca acum este un contract semnat cu o doamna avocat din Iasi.

**Domnul Conache Eduard-Catalin**, consilier local, solicita sentintele in dosarele respective.

**Domnul Haldan Vasile,** presedinte de sedinta, intreaba de ce nu s-a intervenit in cele 25 de zile.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca nu a avut mandat pentru Consiliul Local si daca nu a depus in termen de 25 de zile are posibilitatea de a se apara ulterior, motivat de faptul ca nu are de invocat exceptii si nu are de depus probe.

**Domnul Pintilie Marius-Nicolae**, consilier local, intreaba ce se poate face de acum inainte.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca are formulate precizarile, dar nu avea hotarare prin care domnul primar era mandatat sa reprezinte interesele Consiliului Local.

**Domnul Conache Eduard-Catalin**, consilier local, mentioneaza ca aceste precizari trebuiau facute din partea UAT.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca nu vrea ca instanta sa respinga actiunea fata de Consiliul Local.

**Domnul Toma Codrin**, consilier local, intreaba de ce nu li s-a comunicat si lor cererea de chemare in judecata.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca se pronunta Consiliul Local daca se face ceva sau nu, dar in aceasta cauza e nevoie sa se faca ceva.

**Domnul Toma Codrin**, consilier local, precizeaza ca aceasta cerere de chemare in judecata trebuia comunicata Consiliului Local. Nu vrea sa i se impute suma de 49.000 lei. Va face cerere de repunere in termen si va face apararea legal, cum scrie la carte, nu formal.

**Domnul Apostol Paul-Iulian**, consilier juridic in cadrul Compartimentului Juridic si Contencios, mentioneaza ca in luna noiembrie a anului trecut s-a inaintat Consiliului Local un proiect de hotarare, la initiativa domnului primar, privind angajarea serviciilor de asistenta juridica, proiect cu care fostul consiliu nu a fost de acord.

**Domnul Pintilie Marius-Nicolae**, consilier local, precizeaza ca e important ce se face de acum incolo pentru rezolvarea situatiei.

*Se vorbeste concomitent*.

**Domnul Pintilie Marius-Nicolae**, consilier local, mentioneaza ca daca instanta a spus ca trebuia ceva facut in 25 de zile si nu s-a facut, e trecut. Daca doamna consilier spune ca se mai poate repara, doreste ca doamna sa aiba dreptate. Daca instanta primeste documentele si nu are nimic de zis, e bine. Intreaba de ce documentele adresate Consiliului Local nu ajung la consilieri. Se adreseaza tuturor de la masa si secretarului. De pe data de 23.09.2016, in cateva zile, aceste documente trebuiau sa ajunga la consilieri. Daca se convoaca sedinta de indata, consilierii trebuie sa fie informati si pregatiti.

**Domnul Haldan Vasile,** presedinte de sedinta, precizeaza ca daca mai este o speranta, invita la a aproba proiectul de hotarare.

**Domnul Riznic Andrei-Marius**, consilier local, intreaba cine isi asuma plata celor 47.000 lei, daca se pierde acest dosar.

**Domnul Conache Eduard-Catalin**, consilier local, precizeaza ca au existat doua dosare pe rolul instantelor de judecata in care Apavital nu a solicitat cheltuieli de judecata, alegand sa le ceara separat in acest dosar. Singura chestiune care se poate face e cererea de repunere in termen din partea Consiliului Local.

**Domnul Pantazi Dumitru**, primarul municipiului Pascani, precizeaza ca sectorul juridic este foarte sensibil la Primaria Pascani. S-au scos posturi la concurs, dar nu vin sa se inscrie la concurs juristi, pentru o retributie de 900-1000 lei. S-a solicitat sa se selecteze anumite domenii si consilierii locali sa accepte sa se contracteze o firma de avocatura. Mentioneaza ca va reveni cu aceasta problema in fata Consiliului Local al municipiului Pascani. Precizeaza ca atunci cand a venit primar in 2012 a gasit un singur om la juridic, pe Lucian Cojocaru, Alina Sandu era in concediu de maternitate.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca de cand a revenit la serviciu, nu a pierdut niciun proces. In acest sens, va face un raport sustinut de documente.

**Domnul Conache Eduard-Catalin**, consilier local, mentioneaza ca o casa de avocatura trebuie stabilita in urma procedurii de achizitie.

**Domnul Pantazi Dumitru**, primarul municipiului Pascani, precizeaza ca pentru a initia procedura de achizitie trebuie hotarare de consiliu local si bani in buget pentru asa ceva.

**Domnul Pintilie Marius-Nicolae**, consilier local, mentioneaza ca atunci cand s-a prezentat proiectul de hotarare, nu s-a prevazut nicio limita de suma.

**Domnul Apostol Paul-Iulian**, consilier juridic in cadrul Compartimentului Juridic si Contencios, mentioneaza ca limita sumei in cazul acelui proiect de hotarare era cea prevazuta de lege.

**Domnul Pintilie Marius-Nicolae**, consilier local, mentioneaza ca in acel proiect de hotarare nu era trecuta nicio suma. Intreaba de ce n-a trecut acel proiect de hotarare, daca era asa de bun. Acel proiect nu a fost adoptat si isi aduce aminte ca toti consilierii au zis ca de cate ori este o problema si este o speta care are nevoie de avocat si nu se poate sustine de catre Compartimentul juridic, consilierii vin imediat in sedinta si aproba achizitionarea serviciilor unui avocat pentru a apara interesele Consiliului Local. Garanteaza domnului primar ca vor fi prezenti la sedinte, in care se pun in dezbatere probleme de acest gen

**Domnul Apostol Paul-Iulian**, consilier juridic in cadrul Compartimentului Juridic si Contencios, mentioneaza ca atunci cand s-a promovat acel proiect de hotarare s-a avut in vedere sa nu se intervina de fiecare data cand apare un dosar nou.

**Domnul Conache Eduard-Catalin**, consilier local, precizeaza ca pentru ca acest demers la instanta de judecata sa aiba cat mai mari sanse de reusita, sa se faca o hartie intre Compartimentul juridic si Consiliul Local cu privire la comunicarea cererii de chemare in judecata a celor de la Apavital Iasi.

**Doamna Sandu Petronela-Alina,** consilier juridic in cadrul Compartimentului Juridic si Contencios, precizeaza ca o va comunica.

**Domnul Haldan Vasile,** presedinte de sedinta, precizeaza ca e sceptic in ceea ce priveste vreun demers, onorariile platite avocatilor de catre Apavital facandu-se in baza unui contract de reprezentare in instanta. Nu stie daca vor putea fi contestate aceste sume.

**Domnul Conache Eduard-Catalin**, consilier local, precizeaza ca in conformitate cu prevederile Codului de procedura civila, cheltuielile de judecata sunt platite de catre cel care cade in culpa procesuala. Nu se pot pronunta pentru ca nu stie ce s-a intamplat in dosarele respective.

**Domnul Haldan Vasile,** presedinte de sedinta, solicita daca mai sunt intrebari. Daca nu supune la vot proiectul in forma prezentata:

**Pentru = 17**

**Impotriva = -**

**Abtineri = 1**

**Domnul Bodoasca Mihai-Claudiu**, consilier local, precizeaza ca s-a omis ceva la primul proiect de hotarare si anume la art. 2 din proiect se solicita imputernicirea unei persoane in vederea ducerii la indeplinire a prevederilor hotararii.

**Domnul Conache Eduard-Catalin**, consilier local, precizeaza ca ar fi fost normal sa stabilim si un cuantum pentru aceste servicii ale expertului parte.

**Doamna Labontu Angelica**, director economic al Primariei Municipiului Pascani, precizeaza ca achizitia directa se face dupa ofertele prezente in SEAP. Nu exista nicio referinta privind costul unui astfel de serviciu.

**Domnul Haldan Vasile,** presedinte de sedinta, o propune de doamna Nedelcu Gabriela. Daca nu mai sunt si alte propuneri, supune la vot aceasta propunere.

**Pentru = 18**

**Impotriva = -**

**Abtineri = -**

**Domnul Haldan Vasile,** presedinte de sedinta, solicita trecerea la punctul urmator de pe ordinea de zi:

**3. PROIECT DE HOTARARE privind aprobarea participarii Municipiului Pașcani la** **PROGRAMUL OPERAŢIONAL CAPITAL UMAN , Axa prioritară 5 - Dezvoltare locală plasată sub responsabilitatea comunității, Obiectivul tematic 9: Promovarea incluziunii sociale, combaterea sărăciei și a oricărei forme de discriminare, Prioritatea de investiții 9.vi: Dezvoltare locală  plasată  sub responsabilitatea comunităţii, Obiectivul specific 5.1: Reducerea numărului de persoane aflate în risc de sărăcie și excluziune socială din comunitățile marginalizate (roma și non-roma) din orașe cu peste 20.000 locuitori, cu accent pe cele cu populație aparținând minorității roma, prin implementarea de măsuri/ operațiuni integrate în contextul mecanismului de DLRC cu proiectul “Măsuri dedicate incluziunii sociale și reducerii sărăciei populației defavorizate din Municipiul Pașcani”**

 *Initiatorul proiectului de hotarare - Primarul municipiului Pascani*

Daca sunt intrebari pe marginea proiectului.

**Domnul Riznic Andrei-Marius**, consilier local, precizeaza ca avand in vedere timpul scurt, solicita initiatorului sa prezinte proiectul de hotarare supus dezbaterii.

**Doamna Nedelcu Gabriela**, viceprimarul municipiului Pascani, precizeaza ca va prezenta ea acest proiect. Este vorba despre o noua axa prioritara in cadrul POCU, axa prioritara 5, pentru orase cu populatie mai mare de 20.000 de locuitori, deschisa la inceputul lunii octombrie, cu termen de scriere a cererilor de finantare pana la data de 14.11.2016. S-a venit in fata consilierilor locali cu propunerea de a fi scrisa cererea de finantare. Mentioneaza ca un coleg din cadrul Compartimentului Programe Europene va face o scurta prezentare.

**Domnul Conache Eduard-Catalin**, consilier local, intreaba pentru ce suma se face cererea de finantare.

**Doamna Nedelcu Gabriela**, viceprimarul municipiului Pascani, precizeaza ca cererea de finantare se scrie pentru 50.000 euro. Se identifica zonele marginalizate, domeniile sensibile din domeniul social la nivelul comunitatii, se elaboreaza o strategie si se infiinteaza Grupul de Actiune Local(GAL). Ulterior, aceasta strategie se depune la Ministerul Fondurilor Europene si ea va fi evaluata. Daca va fi evaluata pozitiv, se pot accesa cei 7 milionane de euro pe cele doua axe de finantare POS si POCU. Colega va face o prezentare si se pot purta discutii dupa aceea.

***Doamna Dumitriu Gabriela****, consilier in cadrul Compartimentului Programe Europene si Atragere de Fonduri Structurale, face o scurta prezentare a programului.*

**Domnul Riznic Andrei-Marius**, consilier local, intreaba cat e finantarea UAT Municipiul Pascani.

**Doamna Nedelcu Gabriela**, viceprimarul municipiului Pascani, precizeaza ca e 5% pentru UAT si 2% pentru ONG. Daca cererea de finantare se depune la timp, se va veni in fata Consiliului Local cu un proiect de hotarare privind aprobarea partii de cofinantare.

**Domnul Pantazi Dumitru**, primarul municipiului Pascani, precizeaza ca acest program comporta doua etape: o etapa privind accesarea fondurilor pentru a intocmi aceasta strategie si alta de implementare unor proiecte functie de ce contine strategia.

**Domnul Riznic Andrei-Marius**, consilier local, puncteaza ca in prima faza se identifica, practic, nevoile.

**Domnul Pintilie Marius-Nicolae**, consilier local, mentioneaza ca pentru intocmirea stategiei se folosesc cei 50.000 euro de la comunitatea europeana.

**Domnul Haldan Vasile,** presedinte de sedinta, solicita daca mai sunt intrebari.

**Domnul Pantazi Dumitru**, primarul municipiului Pascani, mentioneaza ca finantarea e 100% din bani europeni.

**Doamna Andrei Magdalena**, consilier in cadrul Compartimentului Programe Europene si Atragere de Fonduri Structurale, precizeaza ca pentru aceasta etapa a proiectului beneficiarul nu este doar UAT-ul, ci este un parteneriat format din trei membri: UAT-ul, un ONG si un operator economic. Pentru incheierea acordului de parteneriat, selectarea ONG si operatorului economic se face printr-o procedura transparenta, conform legii. Se va face un anunt de intentie, se stabileste un caiet de sarcini. Se vor depune oferte si se va incheia un parteneriat cu cei care vor obtine cel mai mare punctaj. UAT-ul, ONG-ul si operatorul economic depun o cerere de finantare pana pe 14 noiembrie pentru 50.000 euro, pentru a constitui grupul de actiune locala si a intocmi strategia. Sunt la dispozitie 6 luni de la semnarea contractului de finantare pentru a face acest lucru. Se identifica zona marginalizata, se constituie GAL-ul, care elaboreaza aceasta strategie. Cum se fac cheltuielile? Fiecare partener are cheltuieli. Cofinantarea va fi de 5% pentru operatorul economic, 0% pentru ONG si 2% pentru UAT. Mentioneaza ca asta e stabilit prin ghid.

**Domnul Bodoasca Mihai-Claudiu**, consilier local, precizeaza ca acest program se adreseaza oraselor cu numar de locuitori cuprins intre 20.000 si 150.000, conditie care se indeplineste. Problema va aparea pentru ca populatie zonei vizate nu poate fi mai mica de 10.000. Se pot identifica 10.000 de locuitori intr-o astfel de zona in Pascani?

**Doamna Andrei Magdalena**, consilier in cadrul Compartimentului Programe Europene si Atragere de Fonduri Structurale, precizeaza ca exista niste atlase cu zone defavorizate la nivel national. Zonele nu se stabilesc de catre autoritatea locala. Pascani-ul are identificate in urma recensamantului niste zone marginalizate. Asta este prima etapa a proiectului.

 **Domnul Bodoasca Mihai-Claudiu**, consilier local, precizeaza ca probabil nu va fi identificata nicio zona de acest fel.

*Se vorbeste concomitent.*

**Domnul Pantazi Dumitru**, primarul municipiului Pascani, mentioneaza ca acest ghid poate fi modificat cu o zi inainte de a depune proiectul sau dupa depunerea acestuia.

**Domnul Haldan Vasile,** presedinte de sedinta, solicita daca mai sunt intrebari. Daca nu supune la vot proiectul in forma prezentata:

**Pentru = 18**

**Impotriva = -**

**Abtineri = -**

**Domnul Haldan Vasile,** presedinte de sedinta, declara inchise lucrarile sedintei de indata din 21.10.2016, ora 11,00.

**PRESEDINTE DE SEDINTA Contrasemneaza**

 **Consilier, HALDAN VASILE SECRETARUL MUNICIPIULUI,**

 **Cons. Jr. JITARU IRINA**